Sednica Katedre za Teorijsku fiziku

Zapisnik:

Odsutni: dr M. Milošević (javio se)

Predlog dnevnog reda:

1. Informacije
2. Usvajanje Zapisnika sa prethodne sednice
3. Određivanje Komisije za odbranu SIR-a i master rada
4. Potvrda clanova Komisije – potkomisija za pripremu studijskih programa
5. Izbor šefa Katedre
6. Razmatranje Izvestaja sa održane Škole
7. Razno

Uz dopunu (tačka 3.), dnevni red je usvojen.

1. Informacije: /
2. Usvajanje Zapisnika sa prethodne sednice

Zapisnik sa prethodne sednice (3. jul 2018.) je usvojen (jednoglasno).

1. Određivanje Komisije za odbranu SIR-a i master rada

Za odbranu SIR-a i master rada pod nazivom “Model električne provodnosti aksona”, studenta Mirjane Stojanović, predložena je Komisija u sledećem sastavu:

dr Ana Mančić – predsednik,

dr Lj. Stevanović – mentor,

dr V. Pavlović – član,

Predlog Komisije je usvojen (jednoglasno).

1. Potvrda članova Komisije – potkomisija za pripremu studijskih programa

Predlog da član potkomisije za studijski program vezan za teorijsku fiziku iz redova asistenata bude D. Delibašić, kao i da član potkomisije vezane za eksperimentalnu/primenjenu fiziku bude dr Lj. Stevanović.

Predlog je usvojen (jednoglasno); bio je praćen sledećom diskusijom:

Dr Lj. Stevanović: Načelno saglasna da bude član potkomisije, ali upitala o tačnoj ulozi člana Katedre za teorijsku fiziku u potkomisiji vezanoj za eksperimentalnu/primenjenu fiziku.

Dr G. Đorđević: Ideja je da se na ovaj način, u inicijalnoj fazi, održi balans među predmetima iz različitih grupa (teorijski, eksperimentalni/primenjeni, metodički), na svim budućim smerovima.

Dr Lj. Nešić: Pretpostavlja da je delimično u pitanju ostvarivanje kontrole, ali da je svrha takođe i obogaćivanje programa, da bi bio privlačniji za buduće studente.

Dr G. Đorđević: Istakao da inicijalni sastanak treba biti održan u naredna dva dana, ali da temelji još uvek nisu definisani (struktura programa, broj smerova, itd).

Dr I. Mančev: Na Departmanu treba izglasati da li će struktura biti 3+2 ili 4+1, kao i druge ključne stvari. Treba izbeći forsiranje novih predmeta nauštrb starih.

Dr Lj. Stevanović: Saglasna da bi o ključnim stvarima treblo da raspravlja Departman.

Dr Lj. Nešić: Izmene su nužne radi povećanja atraktivnosti. Profesorski smer takođe nužan. Anketa svršenih studenata govori da su postojeći programi loši. Struktura programa je tehničko pitanje.

Dr G. Đorđević: Na Departmanu su dogovorene Komisije. Neka Komisije sastave predlog za Departman. Ne postoji idealno rešenje sa ovim brojem i kvalitetom studenata.

Dr D. Gajić: Departman treba da da smernice. Pitanje 3+2/4+1 je suštinsko, ne tehničko.

Dr G. Đorđević: Komisije da predaju pismeni predlog Departmanu – ne nastupati sa čisto verbalnom diskusijom, jer će rezultat biti haotičan. Započeti rad na predlogu.

1. Izbor šefa Katedre

Dr Lj. Nešić: Predložio da dr G. Đorđević nastavi da obavlja funkciju šefa Katedre, s obzirom na to da je dobro obavljao ovu funkciju do sad. Uveo je određeni red, pre svega sa zapisnicima sa sednica.

Dr G. Đorđević: Prihvata kandidaturu ukoliko nema drugih predloga.

Predlog da dr G. Đorđević bude izabran za šefa Katedre za Teorijsku fiziku je usvojen (9 glasova za, 1 uzdržan).

1. Razmatranje Izvestaja sa odrzane škole i konferencije

Dr G. Đorđević: Izvinio se članovima Katedre što Izveštaj sa održane konferencije BW2018 nije kompletiran, te će biti izložen na narednoj sednici. Ukratko izložio predati Izveštaj sa održane škole BS2018: škola je bila izuzetna po kvalitetu predavača, studenti su bili veoma zadovoljni. Posebno istakao da je vrlo bitna činjenica da je škola u saradnji sa CERN-om uspešno organizovana, uprkos delimično neodgovornom ponašanju CERN-a (prvobitno finansiranje sa 40.000 švajcarskih franaka smanjeno na svega 5.000, na godišnjem nivou). Naglasio je posebno podršku CEI i ICTP iz Trtsa i EPS - Miluz.

Izveštaj sa održane škole BS2018 je usvojen (jednoglasno).

1. Razno:

Dr G. Đorđević: Ukratko izložio i izveštaj sa održanog jubilarnog Kongresa Balkanske unije fizičara (BPU): prisustvovalo oko 400 istraživača (Balkan, Evropa, Latinska Amerika, Japan...), 20-tak učesnika iz Srbije. Obavestio članove Katedre da je izabran za predsednika BPU. Ovo je prvi put da je neko iz Srbije izabran za predsednika BPU. Za potpredsednika je izabran kolega iz Rumunije Radu Konstantinesku. Naredni Kongres BPU će biti održan u Srbiji 2021. godine.

Zapisnik sastavio D. Delibašić

Zapisnik odobrio šef Katedre dr G. Đorđević